Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Syyrian armeija sopuun useiden kapinalliskylien kanssa Israelin rajalla
Assadin hallinto saa haltuunsa alueita. Israel seuraa kehitystä huolestuneena.
Iranin siviililentoyhtiö IranAirin johtaja otti Ranskassa vastaan -
ensimmäisen länsimaisen Airbus-reittilentokoneen.
Hän kutsui sitä "aurinkoiseksi päiväksi" Iranin―Euroopan suhteissa.
Tulevan presidentti Trumpin ulkoministeriksi nimittämä Tillerson -
sanoi suosittavansa Iran-sopimuksen "täysmääräistä tarkastusta".
Israelin korkein diplomatiaedustaja pääministeri Netanjahu tapasi -
Norjan ulkoministeri Børge Brenden virka-asunnossaan Jerusalemissa.
Johtajat allekirjoittivat aiejulistuksen kahdenvälisestä yhteistyöstä -
tutkimuksen ja kehityksen alalla.
Brende välitti Netanjahulle surunvalittelut Norjan puolesta -
sunnuntaisen terrori-iskun johdosta, joka vaati neljän israelilaisen hengen.
Netanjahu vastasi yhdistämällä terroristien yritykset -
Israelin ja palestiinalaisten rauhan tyhjäksi tekemiseksi -
ja Pariisiin myöhemmin tässä kuussa kaavaillun rauhankonferenssin.
Kiitos osanotostanne.
Me kaikki kohtaamme saman haasteen terrorismin voimien edessä.
Se yrittää tuhota Israelin mutta myös tehdä tyhjäksi rauhan mahdollisuuden.
On myös muita vastaavia yrityksiä. Yksi on Pariisin rauhankonferenssi.
Koko konferenssi on palestiinalaisten huijausta ranskalaisten suojeluksessa.
Sillä pyritään runnomaan läpi lisää Israel-vastaisia kannanottoja.
Se on takaisku rauhalle. Ei velvoita meitä. Se on jäänne menneisyydestä.
Se on menneisyyden viimeinen henkäys ennen kuin tulevaisuus alkaa.
Edustajien 72 maasta, mm. Norjasta, Suomesta ja Yhdysvalloista, -
on määrä osallistua Pariisin konferenssiin.
Israel seuraa yhä huolestuneempana tilannetta Syyrian puolella Golania, -
jossa Syyrian kapinalliset ovat alkaneet lähteä rajakylistä.
Samalla Syyrian armeija on alkanut palata alueelle.
Israelin turvallisuusviranomaisten mukaan Syyrian hallinnon liittolaiset -
Iran ja Hizbollah voivat nyt vahvistaa läsnäoloaan Israelin tuntumassa.
Assadin hallinnon edustajat ovat neuvotelleet kapinallisten kanssa -
Syyrian puolella Golanin kukkuloita. Tavoitteena on päästä sopuun -
kapinallisjoukkojen evakuoinnista alueilta Itä-Aleppon mallin mukaisesti.
Kapinalliset menettivät Itä-Aleppon hallinnan ja joutuivat antautumaan.
Hallinto on saanut kapinalliset lähtemään ilman vastarintaa -
tähän mennessä ainakin viideltä paikkakunnalta Syyrian puolella rajaa.
Syyrian armeija on sen jälkeen ottanut paikkakunnat haltuunsa.
Osalle niistä Israel on viime vuosina toimittanut humanitaarista apua.
Israel on toistaiseksi pitänyt matalaa profiilia Syyrian sodan suhteen.
Nyt kun Syyrian armeija on palaamassa rajan tuntumaan, -
Israel on vaarassa joutua vedetyksi konfliktiin. Iranin al-Quds-yksiköt -
ja tuhannet Iranin komentamat šiia- taistelijat tukevat Syyrian armeijaa.
Israelin usein esittämä turvavaatimus on, -
ettei se hyväksy Iranin tai Hizbollahin taistelijoita rajojensa tuntumassa.
Lähteet kertoivat TV7:lle, että samalla kun Israel seuraa tilannetta tarkasti, -
se on yhteydessä Venäjään.
Venäjän sovintokeskus Syyriassa -
tarkkailee Assadin hallinnon ja kapinallisten neuvotteluja.
Se pyrkii avaamaan dialogia klaani- ja kapinallispäälliköiden kanssa, -
jotta joulukuinen Moskovassa julis- tettu maanlaajuinen tulitauko pitäisi.
Muita uutisia: -
Venäjä esitti Kazakstanin kokouksen päivämääräksi 23.1.
Tuolloin on määrä käynnistää Syyrian hallinnon ja opposition rauhanprosessi
Venäjän presidentti Putinin on kerrottu valinneen juuri tuon päivän, -
sillä se on Trumpin ensimmäinen työ- päivä virkaanastujaisten 20.1. jälkeen.
Tämä rajoittaisi Yhdysvaltain vaikutus- mahdollisuuksia kokouksen tuloksiin.
Myös Israelin vaikutusmahdollisuudet Venäjään ovat pienet.
Ne riippuvat Venäjän intresseistä.
Venäjä ei välttämättä ole yhtä mieltä Israelin kanssa -
Syyrian armeijan palaamisesta Golanin rajaseuduille.
Korkea virkamies Ankarasta Turkin ulkoministeriöstä kertoi uskovansa, -
että Turkin ja Israelin suhteet ovat nousemassa uudelle tasolle.
Hän totesi sen näkyvän esimerkiksi eri ministerien vierailuina.
Hän sanoi myös, että maiden puolustusyhteistyö vahvistuu -
alueellisten uhkien torjunnassa.
Turkin oikeusministeri Bozdag kertoi, -
että Turkki yrittää kasvattaa vapaa- kauppasopimustaan Israelin kanssa.
Sopimus laadittiin yli 20 vuotta sitten.
Tammi―lokakuussa 2016 Turkin vienti Israeliin -
kasvoi yli yhdeksän prosenttia. Se oli yhteensä 2,7 miljardia dollaria.
Iranin siviililentoyhtiö IranAirin johtaja otti Ranskassa vastaan -
ensimmäisen Airbus-reittilentokoneen.
Hän sanoi sitä "aurinkoiseksi päiväksi" Iranin―Euroopan suhteissa.
189-paikkaiseen koneeseen oli jo maalattu IranAirin tunnus.
Se on ensimmäinen sadasta tilatusta Airbusista.
Tilauksen edellytys oli Iranin ja P5+1- maiden sopimus heinäkuussa 2015.
P5-1-maita ovat Yhdysvallat, Venäjä, Kiina, Ranska, Iso-Britannia ja Saksa.
Iran lupasi rajoittaa ydinohjelmaansa pakotehelpotuksia vastaan.
Lentoyhtiö on tilannut myös 80 konetta Boeingilta.
Iran on kärsinyt vuosia kansainvälisestä eristämisestä.
Tämä Airbus on vasta ensimmäinen uusi lentokone, -
jonka Iran on ostanut länsimaiselta tehtaalta vuosikymmeniin.
Vielä toinen uutinen Iraniin liittyen.
Tulevan presidentti Trumpin ulkoministeriksi nimittämä Tillerson -
ilmoitti suosittavansa Iran-sopimuksen "täysimääräistä tarkastusta".
Hän totesi kuitenkin, ettei hän vaadi sopimuksen hylkäämistä kokonaan.
Hän korosti senaatin kuulemistilaisuudessa, -
että on välttämätöntä tutkia, pitääkö Iran kiinni velvoitteistaan.
Viittaan sopimukseen, jolla rajoitetaan Iranin kykyä -
edistää tai edetä kohti ydinaseen kehittämistä.
Aion esittää suosituksen, ja se lienee linjassa Trumpin näkemyksen kanssa.
Suosittelen sopimuksen täysimääräistä tarkastusta, -
samoin sen kaikkia liitesopimuksien tarkastusta. Ymmärtääkseni niitä on.
Pitää tutkia, noudattaako Iran sopimusvelvoitteita.
Täytyy varmistaa, että käytämme kaikkia saatavilla olevia keinoja -
saadaksemme Iranin pitämään kiinni sopimusehdoista.
Kampanjansa aikana Trump lyttäsi ydinsopimuksen moneen otteeseen.
Hän kertoi kärkitavoitteekseen sen purkamisen.
Se oli pääministeri Netanjahun mieleen. Hän on useaan kertaan -
kutsunut Iran-sopimusta "historialliseksi virheeksi".
Iran uhkaa avoimesti Israelia tuholla.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz